'N GEMEENTE IN AFRIKA VIR DIE HELE WÊRELD - Kinderkerk
Kinderkerk - Sondag 30 Mei 2021 (die tien gebooie - deel 1)
Ons gesels oor waarom dit belangrik is om die tien gebooie te ken.
Vir ons ouers
Die tien gebooie moenie oor gepraat word asof dit net deel is van ons lewe wanneer kinders dinge doen wat stout is nie. Dit moet deel wees van ons leefstyl wanneer ons met kinders gesels.
In hierdie blog gaan die volgende gebeur:
1. Ons gaan kyk na die Bybel.
2. Ons gaan kyk na 'n video oor die tien gebooie.
3. Ons gaan iets saam doen.
4. Ons gaan saam bid.
Ons gaan saam kyk na die eerste drie gebooie, en hulle nog beter leerken. Mag God jou baie seën as ouer en ook vir julle as gesin.
Dis belangrik dat ons sal aanhou om hirdie video vir kinders te wys.
Die aktiwiteit wat ons saam gaan doen, gaan oor die 10 gebooie en hoe ons dit kan doen. Die tien gebooie is nie altyd maklik om te onthou jie. In hierdie video verduidelik Soekie Krog vir ons kinders (en sommer vir almal) hoe om die tien gebooie te onthou.
Here, ons sukkel so baie om die tien gebooie te onthou. Help ons as gesin om elke dag daarvolgens te leef.
Kinderkerk - 8 November 2020
Vandag is deel 5 van ons 9 weke reeks oor die vrug van die Gees, en vandag se fokus is vriendelikheid. Die Engelse vertalings verwys na 'kindness'.
Hier is 'n video om vir klein kindertjie weer te verduidelik presies wat die vrug van die Gees is.
Hierdie video het vir ons goed verduidelik. Die vraag is of ek en jy bereid is om dit vir ons kinders te leer of nie.
In die volgende video word daar gefokus op vriendelikheid:
Kinderkerk - 1 November 2020
Wat is geduld, en waarom sukkel ons so daarmee?
Daar is maar min dae waar ons as ouers nie erens sukkel met geduld nie. Ons kinders sien dit en ons moet seker maak ons deel met hulle hoe om hierdie vrug van die Gees te leef te midde van die foute wat ons daarmee maak.
Jakobus 1:12 verwys daarna dat ons 'n geskenk ontvang wanneer ons geduldig is. Mag jy vandag in die ontmoeting met jou kinders leer hoe om daardie geskenk uit te leef.
Teksvers(e): Gal 5:22-23a
Kom ons begin met 'n video ('n poppekas)
In die volgende video poppekas sien ons hoe Douglas leer dat geduldig wees 'n geskenk het. Kan jy raai wat dit is?
Gesels oor geduld:
Die volgende vrae is belangrik om met kinders oor te gesels wanneer dit kom by geduld:
1. Wat maak julle elkeen ongeduldig?
2. Hoe dink julle kan ons mekaar help om meer geduldig te wees?
In hierdie speletjie sien ons hoe belangrik dit is vir ons hele gesin om elke dag te groei in geduld. Geniet die speletjie.
"Here, leer ons as gesin om altyd te groei in ons geduld maak nie saak wat gebeur in ons lewens nie.
Laas week het ons gekyk na die vrug van die Gees as vreugde. Hierdie Sondag fokus ons op vrede - Iets wat kinders sukkel om t verstaan.
Kinders kan net geleer word van vrede as hulle dit by hul ouers sien. Ons stel die voorbeeld vir ons kinders wanneer ons in vrede met ander leef.
Mag jy God se nabyheid beleef in hierdie vrede-avontuur van die vrug van die Gees.
Die volgende video verduidelik so pragtig vrede is. Kyk dit saam met jou kind en verduidelik vir hulle dat vrede dit is wat van God af kom sodat ons nie bekommerd hoef te wees nie.
Die vrug van die Gees gee vir ons vrede sodat ons nie bekommerd hoef te wees nie.
Vra vir jou kinders wat daar is wat hulle bekommerd maak, en bid saam met hulle sodat hulle kan leer wat God se vrede is. Dalk voel jy as ouer dat jy sukkel om vrede te beleef. Dit sal sterker word na mate jy saam met jou kinders bid.
'n Video om almal te leer van vrede:
Die volgende video is waarskynlik die beste video om die vrug van die Gees as vrede te verduidelik. Mag jy dit ook beleef vandag.
Twee weke gelede het ons begin met ons nege weke reeks oor die vrug van die Gees. Vandag gaan ons voort daarmee, en gaan ons fokus op vreugde. Laas keer het ons gefous op liefde en veral op selfliefde. Indien jy dit nog nie met jou kinders bespreek het nie, gaan kyk gerus daarna op hierdie blog.
Kinders sukkel om die verskil tussen vreugde en plesier te verstaan. Ons as ouers moet dit vir hulle leer deur te wys wat vreugde is. Plesier is om rugby te kyk of iets lekker te doen. Vreugde is om dit te kan deel met mense vir wie jy omgee.
Om kinders te leer wat vreugde is, gaan van jou as ouer baie opoffering vra. Dis my gebed dat God jou daarin sal help.
Wat is vreugde? - 'n Video-speletjie
In hierdie pragtige video word verduidelik wat die verskil tussen vreugde en plesier is.
Die Bybel is vol van wonderlike waarhede oor God, veral dat God ons altyd vashou en vir ons Sy vreugde gee.
Vreugde - 'n Poppekas
In hierdie pragtige poppekas sien ons wat gebeur as ons met vreugde leef.
Ons gaan volgende week verder met die vrug van die Gees deur te kyk na die volgende vrug van die Gees. Dit is vrede.
Here, help ons asb om as gesin en mense van God u vreugde te beleef in alles wat ons aanpak.
Sondag 11 Oktober - Wat werk, en hoe ek wil hê God moet in my lewe werk!
Hierdie vinnige vraelys is daar sodat jy as ouer kan deel watter wyses van bediening gedurende die staat van inperking vir jou sinvol was, en wat jou bemagtig vir jou taak as ouer.
Vraelys - kinderkerk
Watter manier van bediening verkies jy? *
Blogformaat met videos en teks slegs by die huis Blogformaat met videos en teks by die huis en ook eredienste Net 'n aanbieding by die kerk Ek verkies 'n poppekas video van 5 minute via whatsapp Ek verkies 'n lego kerk video van 5 minute via whatsapp
Enige ander voorstelle? *
Moet die aanbieding net na die erediens wees, of tydens die erediens? *
Tydens die erediens Net na die erediens
Gaan jy in die toekoms meer of minder eredienste bywoon? *
Ek gaan verkies om meer by die huis te wees Ek verkies steeds om gereeld eredienste by te woon
Die vrug van die gees, deel 1...
Een van die lekkerste reekse om met kinders te doen is rondom die vrug van die Gees. Daar word nege karaktereienskappe genoem in die vrug van die Gees.
Vandag staan ons stil in ons kinderkerk by die eerste karaktereienskap van die vrug van die Gees. Hierdie nege weke materiaal is so uitgewerk dat jy dit as ouer dit saam met jou kind sal kan doen, en dat jy sal kan groei in jou verhouding met jou kind.
Mag God jou seen in hierdie reis, en dankie dat ons as gemeente kan deel wees van daardie reis.
Die vrug van die Gees, daarteenoor, is liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing. Teen sulke dinge het die wet niks nie.
Die liefde... 'n Baie oordrewe woord.
Wanneer ek na ons dogtertjie luister kom ek agter dat sy sukkel om presies te verstaan wat liefde is. Sy is vier jaar oud. Alles wat sy van hou "love" sy...
En dan besef ek die volgende. Sy praat eintlik maar nes haar ouers praat. As volwassenes "love" ons ook maar alles rondom ons. Ons sukkel om werklik liefde te definieer, en daarom sukkel ons om ook die vrug van die Gees te verstaan.
Vir vandag se ontmoeting met jou kind, of met die kinders by die kerk, wil ons help om 'n nuwe definisie te vind vir liefde.
Wat is liefde... 'n Video
Kinders sukkel om liefde te verstaan omdat ons hulle nie altyd leer dat hulle moet lief wees vir hulself nie. Die volgende video illustreer self-liefde. Jesus gee vir ons die opdrag dat ons ons naaste moet liefhe soos onsself (Matteus 22:34-37).
​Ons moet dit vir kinders ook leer. Wys vir die kinders die video (direk daarna gaan hulle die dinge kan vertel of neerskryf wat hulle al soos Henry laat voel het. Daarna kan hulle skryf waarin hulle goed is, en ook dit wat die ander doen wat goed of mooi is.
Wat is liefde... 'n Speletjie
Laat die kinders vertel wat hulle al laat dom of snaaks voel het. Hulle kan dit ook in die groep deel. Daarna kan elkeen tyd kry om neer te skryf wat hulle ook goed doen. Deur daardie dinge herhaaldelik te dink van jouself bou jy jou self-liefde op.
Bybelstorie: Jesus gee vir 5000 mense kos
Wanneer ons groei in ons liefde vir onsself (self-liefde), kan ons ook glo dat ons 'n verskil kan maak in ander se lewens. In hierdie bybelverhaal sien ons hoe Jesus vir 5000 mense kos gee. Deel van hierdie belangrike verhaal is dat daar 'n kind was wat in homself geglo het. Hy het geglo sy bietjie kos kan 'n groot verskil maak.
​Help jou kinders om dit ook te glo!
Die storie vir kleiner kindertjies.
Die storie vir ouer laerskool kinders.
Dis belangrik om as 'n gesin saam te bid. Vandag bid ons dat God ons sal leer om vir onsself lief te wees, en vir onsself om te gee.
Here, soms voel dit asof ander nie vir my omgee nie, maar ek weet dat U my spesiaal gemaak het. Ek weet dat ek vir myself kan lief wees omdat U vir my lief is. Help dat ander deur my manier van liefwees sal sien dat U hulle liefhet.
Ons gesels oor vreugde, en wat dit beteken om regtig bly te wees oor alles in ons lewens. Lekker week vir julle almal.